## Datu-galerak saihestea

OmegaT aplikazio sendoa da. Hala ere, ardura berezia hartu behar da datuak galtzea saihesteko OmegaT erabiltzen denean, beste edozein aplikaziorekin egiten den bezala. Zure fitxategiak itzultzen dituzunean, OmegaT-k aldaketa guztiak itzulpen-memoria batean gordetzen ditu, proiektuaren /omegat azpikarpetan.

OmegaT-k itzulpen-memoriaren `project_save.tmx.URTEAHHEEOOMM.bak` izeneko babeskopia egiten du, azpikarpeta berean, proiektua ireki edo birkargatzen den bakoitzean. Babeskopiaren izena sortzeko, aurreko itzulpen-memoria gorde den azken unea erabiltzen da: `URTEA` uneko urtea da, `HH` hilabetea, `EE` eguna, `OO` eta `MM` orduak eta minutuak dira.

Itzulpen baten datuak galdu dituzula uste baduzu, jarraitu ondorengo prozedura (proiektua gordetako egoerarik berrienera leheneratuko da, kasurik gehienetan aldaketarik berrienak baino 10 minutu lehenagoko egoerara):

1. Itxi proiektua.
2. Aldatu izena `project_save.tmx` fitxategiari eta jarri erraz gogoratu dezakezun izen bat (esaterako, `project_save.tmx.tmp`).
3. Galdu dituzun datuak dituela uste duzun itzulpen-memoria hautatu.
4. Aldatu izena eta jarri `proiektuarenizena.tmx`.
5. ireki proiektua.

Datu garrantzitsuak galtzea saihesteko:

- Aldian behin, egin `/omegat/project_save.tmx` fitxategiaren kopiak CD edo DVD bezalako euskarrietan.
- OmegaT behar den moduan menderatu arte, sortu fitxategi itzuliak sarritan eta egiaztatu fitxategi itzuliak zure itzulpenaren azken bertsioa duela.
- Jarri arreta berezia `/source` direktorioan dauden fitxategietan aldaketak egiterakoan, bereziki proiektu baten erdian bazaude. Sorburu-fitxategia itzulpena hasi ondoren aldatzen baduzu, gerta liteke OmegaT-k jada itzuli duzun segmentu bat ez aurkitzea.
- OmegaT-rekin hasteko, erabili "Laguntza" testu hauek eskaintzen dizkizuten iradokizunak. Arazoetan sartzen bazara, bidali mezu bat OmegaT-ren erabiltzaile-taldera. Zuretzat ohikoena den hizkuntzan bidali dezakezu mezua.

Legezko oharrak | Orri nagusia | Aurkibidea