## Beállítások

- A Beállítások párbeszédablak
  - A nyelv módosítása
  - A szövegdarabolás módosítása
  - A mappaszerkezet módosításai
- A projekt beállításainak módosítása a fordítási folyamat közben

## A Beállítások párbeszédablak

Ebben a párbeszédablakban módosíthatók a projektmappák és a nyelvek. Megnyitása a `Ctrl+E` lenyomásával vagy a Projekt -> Beállítások... pontjából lehetséges a főmenüből. A párbeszédablak elemei:

- A projekt forrás- és célnyelvének beállítása a legördülő menük segítségével
- Szövegdarabolási beállítások jelölése
- Projektmappák beállítására szolgáló terület

Mindegyik mező szerkeszthető. Vagy gépelje be a nyelvek nevét, vagy válasszon a lenyíló menükből. A nem létező mappák nevét írja be, az OmegaT ezután létrehozza őket.

### A nyelv módosítása

A nyelv módosítása következtében a használatban lévő fordítási memóriák használhatatlanná válhatnak, mivel a megadott és az új nyelvek eltérőek lesznek.

### A szövegdarabolás módosítása

A szövegdarabolási beállítások csak a forrásállományok OmegaT általi kezelését érintik. A már meglévő fordítási memóriákra nincsenek hatással.

Ha módosítja a szövegdarabolási beállításokat, előfordulhat, hogy egyes, már lefordított szövegegységek feldarabolódnak vagy egyesülnek. Ennek eredményeként gyakorlatilag "lefordítatlan" állapotba kerülnek, mivel a továbbiakban nem fognak egyezni a projektben rögzített szövegegységekkel, noha a régi, de már nem egyező fordítást a memória továbbra is megőrzi.

Az OmegaT a mondatdarabolást korábban nem használó régi fordítási memóriákat frissíteni tudja, de megfordítva ez nincs így. A fordítási memóriát sem tudja módosítani, ha fordítás közben gondolja meg magát.

### A mappaszerkezet módosításai

Ne feledje, hogy ha módosítja a projekt mappáit, ettől a régi mappákban lévő állományok nem kerülnek át az újakba. Így előfordulhat, hogy sem Ön, sem az OmegaT nem fogja tudni azonosítani a mappákat és azt, melyikük van éppen használatban.

## A projekt beállításainak módosítása a fordítási folyamat közben

Fordítás során bármikor módosíthatja a projekt beállításait. A legbiztonságosabb megoldás, ha a fordítás megkezdése után minden beállítást véglegesnek tekint, hacsak valamilyen súlyos hibát nem észlel. A munka megvédésével kapcsolatosan lásd az Adatvesztés elkerülése c. részt.

Jogi tudnivalók | Kezdőoldal | Tartalomjegyzék