# Svojstva projekta

- Dijalog Svojstva
  - Izmjene jezika
  - Izmjene segmentacije
  - Izmjene strukture direktorijuma
- Izmjena svojstava projekta tokom procesa prevođenja

# Dijalog Svojstva

Ovaj dijalog služi za izmjenu direktorijuma projekta kao i jezika. On se otvara pritiskom na `Ctrl+E` ili pozivajući Projekt -> Svojstva... sa glavnog menija. Dijalog sadrži:

- Dio za namještanje jezika izvornih i prevedenih dokumenata sa drop-down menijima
- Zastavicu za namještanje segmentacije
- Dio za namještanje projektnih direktorijuma

Uređivanje je moguće u svim poljima. Jezike možeš unositi ručno ili biranjem sa drop down menija. Možeš ukucavati nazive direktorijuma koji će tek biti sačinjeni a OmegaT će ti ih stvoriti.

## Izmjena jezika

Moraš imati u vidu da, uslijed promjene jezika, tvoje prevodne memorije mogu postati sasvim beskorisne, pošto njihov jezik više ne odgovara novim jezicima.

## Izmjene segmentacije

Podešavanje segmentacije jedino modifikuje način rukovanja sa izvornim datotekama u OmegaT. Ta podešavanja ne mijenjaju segmentaciju več postojećih memorija prevoda.

Ako promijeniš settinge segmentacije, neki već prevedeni segmenti mogu se usitniti ili ujediniti međusobno. Uslijed ovoga praktično će se vratiti u "neprevedeno" stanje, pošto se više neće podudarati sa zabilježenim segmentima u memoriji projekta, iako stari prevod i dalje postoji, samo što više nije podudaran.

Ako ti potreba za izmjenama padne na um usred prevođenja, OmegaT može aktualizirati stare memorije prevoda kod kojih nije bila korištena rečenična segmentacija, ali ne i obrnuto. Dočim, prevodnu memoriju projekta, softver ne može aktualizirati.

## Izmjene strukture direktorijuma

Ukoliko imaš namjeru da promjeniš projektne direktorijume, imaj u vidu da se datoteke sadržane u starim direktorijumima neće premjestiti. Rizikuješ situaciju gdje ni ti, a ni softver OmegaT više nećete znati šta se podrazumijeva pod kojim direktorijumom i koji od njih je u stvarnoj upotrebi.

# Izmjena svojstava projekta tokom procesa prevođenja

Za vrijeme prevodnog procesa moguće je modifikovati svojstva projekta.

Međutim, najsigurnije bi bilo da, po otpočinjanju s prevođenjem, sva podešavanja već smatraš definitivnim - osim u slučaju da osjetiš da si napravio/la neku krupniju grešku pri stvaranju projekta. U vezi načina zaštite svog posla, pogledaj odjeljak Obezbjeđivanje protiv gubitka podataka .

Napomene pravne prirode